Narciso Clavería y Zaldúa

Si Narciso Clavería y Zaldúa (Mayo 2, 1795 – Hunyo 20, 1851) ay isang opisyal ng hukbong panlupa ng Kastila na naglingkod bilang isang Gobernador-Heneral ng Pilipinas magmula Hulyo 16, 1844 hanggang Disyembre 26, 1849.  Noong panahon ng kaniyang panunungkulan sa Pilipinas, tinangka niyang mabigyan ang kapuluan ng isang pamahalaan na katulad ng sa makabagong Espanya. Naglakbay siya sa maraming mga lalawigan na sinusubukang matutunan ang mga pangangailangan ng mga Pilipino. Hinikayat niya ang pagsasagawa ng agrikultura, pagpapainam ng mga lansangan at ng mga pook na sub-urbano ng Maynila at nagtagumpay siya sa pagtulong sa bansa.Jernegan, Prescott Ford (1905) "A short history of the Philippines: for use in Philippine schools". pp. 232-234. D. Appleton and Company, New York.  Nabigyan siya ng pamagat na Konde ng Maynila."Repertorio General. Indice Alfabetico de los principales vecinos de Madrid con indicacion de sus domicilios", p.115. Imprenta de J. Martin Alegria, Madrid, 1852.  Ang mga bayan ng Claveria sa lalawigan ng Misamis Oriental, Claveria sa lalawigan ng  Masbate, at Claveria na nasa lalawigan ng Cagayan ay ipinangalan mula sa kaniya bilang parangal.(2009-03-28). "Brief History of Claveria" . Lakay-Lakay, Opisyal na websayt ng Claveria Website. Nakuha noong 2011-06-03.

Unang mga taon
Si Narciso Clavería ay katutubo ng Gerona, Espanya (subalit may oriheng Biscayano). Naging kasapi siya ng Tauhang Panlahat ng Espanya noong 1838: isang Koronel noong 1839 at Tenyente Heneral noong 1844.  Naging gobernador siya ng Pilipinas noong Hulyo 16, 1844.

Pagbabalik sa Espanya
Hiniling ni Clavería ang kaniyang pagreretiro at iniwan niya ang posisyon ng pagkagobernador-heneral ng Pilipinas, at nagbalik sa Espanya. Isa siyang tao na mayroong kultura, katapatan, at industriya.  Naging isa siyang senador noong 1850 subalit namatay noong sumunod na taon noong Hunyo 20, 1851 sa Madrid.Ruiz, Angel Salcedo (1914). "Historia de España", p.715. Saturnino Calleja Fernandez, Madrid.

Mga sanggunian

Mga kawing na panlabas
 Narciso de Clavería Zaldúa  mula sa Universidad Complutense de Madrid

Kategorya:Gobernador-Heneral ng Pilipinas
Kategorya:Mga konde mula sa Espanya
Kategorya:Mga kasapi sa Senado ng Espanya
Kategorya:Ipinanganak noong 1795
Kategorya:Namatay noong 1851
Kaurian:Pilipinas bilang kolonya ng Espanya